Ego Ansericus de Monteregali tam presentibus quam futuris notum facio quod de controversia que inter me et Thomam, abbatem de Molesmes super commendaticiis hominum quos de Nantriaco receperam, versabatur, talis compositio facta est: quod eos plane dimisi et absolvi, et deinceps neque de Nantriaco, vel de Lescheriis, aliquem recipiam. Factum est autem hoc in castro quod dicitur Insula, anno ab Incarnatione Domini Mº Cº LXXº IIIIº. Cujus rei testes sunt: Bernardus de Rovra et Tebondus de Gresigni, monachi, et Galannus de Molesmes; Milo, prepositus de Monteregali; Willelmus, prepositus de Insula.